PLANINSKO DRUŠTVO CELJE MATICA                                                             CELJE, 30.05.2006

ODSEK ZA POHODNIŠTVO, STANETOVA 20, SI-3000 CELJE

TEL.: 03 492 4850, 03 492 4851

P O  F R I S C H A U F O V I H  P O T E H

A D M O N Š K I  B O G A T E C, 2251 M,

ADMONTER REICHENSTEIN,

V NEDELJO, 11. JUNIJA 2006

GORE MED ANIŽO IN MURO
NA GORNJEM ŠTAJERSKEM SO SPRVA GRAJENE IZ STARIH KAMNIN.

KO PA SE NJUNE KLEŠČE PRI LIEZNU RAZPRO,

SE MED NJIMA V APNENCU NAJPREJ ZABLESTE ANIŠKE ALPE, ENNSTALER ALPEN.

PO ŠUMENJU REKE POD NJIMI JE DOBILA IME SKUPINA GESÄUSE, NAREČNO GSEIS,

KI SO JO ZA DRŽAVNI PARK AVSTRIJCI RAZGLASILI JESENI LETA 2002.

KOT KAKŠEN MATTERHORN SE V TEM GAJU PONOSNO DVIGA ADMONŠKI BOGATEC.

ZA NEPREMAGLJIVEGA JE ADMONTER REICHENSTEIN VELJAL,

DOKLER SE PO NOVOZGRAJENI PROGI NESREČNEGA PRESTOLONASLEDNIKA RUDOLFA

NISTA DAN PRED 23.07.1873 PODENJ PRIPELJALA

DR. JOHANNES FRISCHAUF IN NJEGOV HRIBOVSKI PRIJATELJ FRANZ VON JURASCHEK.

NA IZLETU JIMA BOMO V DOBRŠNI MERI SLEDILI GOR IN DOL GREDE. VABLJENI!

TOKRAT SE ODPELJEMO S POSTAJALIŠČA PRED PARKIRNO STAVBO NA GLAZIJI
Z NAROČENIM AVTOBUSOM PROTI MARIBORU ŽE OB ŠTIRIH ZJUTRAJ, 4.00!

KO SE NA MEJNEM PREHODU ŠENTILJU PREDSTAVIMO Z OSEBNO IZKAZNICO,

NADALJUJEMO VOŽNJO PO PHYRNSKI AVTOMOBILSKI CESTI, A9,

MIMO NEMŠKEGA GRADCA DO IZVOZIŠČA ZA TRIEBEN.

TJAKAJ STA SE IZ GRADCA PRIPELJALA Z VLAKOM

TUDI FRISCHAUF IN JURASCHEK, NAJELA DOMAČINA MATIJO SPREIZA ZA VODNIKA

IN PO CESTI SO SE ODVLEKLI 5 KM DALEČ V VAS GAISHORN AM SEE, 728 M,

PRI ČEMER JE VODNIK SVOJE POTNE TEŽAVE IZDATNO BLAŽIL S PIVOM.

MI SHODIMO ŠELE V GAISHORNU OB JEZERU, 728 M,

KO NAJDEMO ZAČETEK POTI 670 PO KAMNINSKO PESTREM FLITZENGRABNU.

TA PO PRIBLIŽNO TREH URAH PRIPELJE NA TREBANJSKO PLANINO, TREFFNER ALM,

IN NA MALICO V PRIJETNO MÖDLINŠKO KOČO, MÖDLINGER HÜTTE, 1523 M.

PRAVI VZPON SE ZAČNE ŠELE PRI SPOMINSKEM KRIŽU, HELDENKREUZ, 1630 M.

OZNAČENA STEZA PREČI 25 METROV DOLGO HERZMANNOVO IN KUPFERJEVO PLOŠČO,

NEKOLIKO TEŽJE MESTO NA ADMONŠKEM BOGATCU, ADMONTER REICHENSTEIN, 2251 M.

FRISCHAUF JE LISTEK O VZPONU SHRANIL V PRAZNO STEKLENIČKO ŽGANJA

IN BREZ NEZGOD SO SKUPAJ SESTOPILI NA TREBANJSKO PLANINO, TREFFNER ALM.

TAM STA SE GRAČANA ZADOVOLJNA POSLOVILA OD SPREIZA,

IN ČEZ HUBERJEVO PLANINO SAMA ODŠLA V ZAKOTNI JOHNSBACH, 753 M,

KJER PO DEVETIH URAH HODA TUDI MI SKLENEMO PLANINSKI DEL IZLETA

Z OGLEDOM RAZVPITEGA GORNIŠKEGA POKOPALIŠČA, BERGSTEIGERFRIEDHOF.

CESTA IZ JOHNSBACHA PELJE SKOZI ADMONT, 640 M,

KJER SE USTAVIMO V ZNAMENITEM BENEDIKTINSKEM SAMOSTANU SVETEGA BLAŽA.

NAJSTAREJŠI ŠTAJERSKI SAMOSTAN JE USTANOVILA SVETA EMA KRŠKA LETA 1074.

OPAT V NJEM JE BIL TUDI KNEZOŠKOF LJUBLJANSKI KRIŠTOF PLEMENITI RAVBAR,

KI JE S ČETO 41 KONJENIKOV IN 46 PEŠCEV

LETA 1525 IZ GORNJEGA GRADA ODŠEL BRANIT ADMONT PRED UPORNIMI KMETI...

V NAJVEČJI SAMOSTANSKI KNJIŽNICI NA SVETU, RAZSEŽNOSTI 70x14x13 M3,

JE NAD 200.000 KNJIG IN LETA 2005 SO PREJELI AVSTRIJSKO MUZEJSKO NAGRADO.

VZPON PO FRISCHAUFOVIH STOPINJAH ZAHTEVA DOBRO OBUTEV IN PREVIDEN KORAK!

OD ZLE PLOŠČE NAPREJ PRIPOROČAMO UPORABO ČELADE IN SAMOVAROVALNI KOMPLET!

PRIJAVIMO SE V DRUŠTVENI PISARNI NA STANETOVI 20,

KJER ZA PREVOZ S CESTNINAMI IN PREDORNINAMI VRED PLAČAMO 5000 TOLARJEV.

U S P E Š E N  V Z P O N  N A  Š T A J E R S K I  M A T T E R H O R N

IZLET PREDLAGAL TONE PRIMOŽIČ

